
У П У Т С Т В О
буџетским корисницима за припрему буџета 

општине Теслић за 2024. годину

Теслић,   јун  2023. године
На основу члана 28. и 29. Закона о буџетском систему Републике Српске („Службени гласник Републике Српске“ 121/12, 52/14, 103/15 и 15/16), Документа  оквирног буџета за период 2024-2026. године  и процјене основних економских показатеља Општине Теслић за 2023. годину, Одјељење за финансије општине Теслић израдило је Упутство буџетским корисницима за израду буџета општине Теслић за 2024. годину. 
Овим Упутством се у складу са Законом о буџетском систему Републике Српске, буџетским корисницима дају смјернице и рокови за припрему и израду буџета општине Теслић за 2024. годину. У прилогу Упуства је приказан и буџетски календар за припрему буџета општине Теслић за 2024. годину.

Полазна основа за доношење буџета  општина и градова за 2024. годину је садржана у Документу оквирног буџета за период 2024-2026. године који је усвојила Влада Републике Српске и који садржи макроекономске пројекције и прогнозе прихода и расхода за период 2024-2026. године. Документ је објављен на веб страници:www.vladars.net
ПРОЈЕКЦИЈЕ ЈАВНИХ ФИНАНСИЈА ИЗ ДОКУМЕНТА ОКВИРНОГ БУЏЕТА     РЕПУБЛИКЕ СРПКЕ ЗА ПЕРИОД 2024-2026. ГОДИНА
Од посебног значаја за  израду буџета општина и градова су пројекције прихода и прилива, а посебно пореских прихода. У оквиру пореских прихода најзначајније учешће имају приходи од индиректних пореза. Из припадајућег дијела прихода од индиректних пореза Републике Српске, који се наплаћују на Јединствени рачун Управе за индиректно опорезивање, директно се врши уплата за сервисирање спољног дуга, док се преостали дио средстава распоређује у:

· буџет Републике Српске (72,0%), 
· буџете општина и градова (24,0%) и 
· ЈП "Путеви Републике Српске" (4,0%), у складу са Законом о буџетском систему Републике Српске.
Документом оквирног буџета је пројектовано да по основу  прихода од индиректних пореза,  општинама у 2024. години припада износ од 486,70 милиона КМ. Пројектовани приходи општина по основу индиректних пореза у 2025. години износе 523,70 милиона КМ, односно 559,40 милион КМ у 2026. години. 
У табели испод је приказана пројекција пореских и непореских прихода за општине и градове преузета из Документа оквирног буџета, а која се односи на период 2024-2026. година.

Из табеле се види да се за општине и градове у 2024. години пројектују приходи по основу индиректних пореза  у износу од 486,7 милиона КМ,  односно планирани су за  2,6% више у односу на  2023. годину.  Ако посматрамо укупне пореске приходе видимо да су Документом оквирног буџета пројектовани за 2024. годину у износу од 616,00 милиона КМ. 

У оквиру прихода од директних пореза код јединица локалне самоуправе најзначајнији су приходи од пореза на доходак и приходи од пореза на имовину.  На основу Закона о буџетском систему Републике Српске, буџетима јединица локалне самоуправе припрада 25% прихода од пореза на лична примања и пореза на приходе од самосталне дјелатности. Према пројекцији, приход од пореза на доходак који припрада буџетима јединица локалне самоуправе износи 79,10 милиона КМ у 2024. години, 83,20 милиона у 2025. години и 88,10 у 2026. години.  Наведене пројекције усклађене су са пројекцијом раста плата и запослености у Републици Српској. 
Опорезивање непокретности у Републици Српској прописано је Законом о порезу на непокретности, а на основу Закона о буџетском систему Републике Српске, приход од пореза на имовину у потпуности припрада буџетима јединица локалне самоуправе.  

Очекивани укупни износ непореских  прихода у буџетима јединица локалне самоуправе је 283,30 милиона КМ у 2024. години, 289,20 милиона КМ у 2025. години и 295,80 КМ у 2026. години. 
ПРОЈЕКЦИЈЕ БУЏЕТСКИХ СРЕДСТАВА ОПШТИНЕ  ТЕСЛИЋ  ЗА 2024. ГОДИНУ И ЛИМИТИ ПОТРОШЊЕ ЗА БУЏЕТСКЕ КОРИСНИКЕ
Уважавајући препоруке дате ДОБ-ом, те на основу анализе  остварења прихода у претходној години  и првом полугодишту текуће године, утврђена је пројекција средтава у буџету општине Теслић за 2024. годину.
У табели 1.  приказана је пројекција прихода  и прилива буџета општине Теслић за 2024. у износу од 28.500.000 KM. 

Табела 1. Процјена прихода општине Теслић за 2024. годину
	КОНТО
	ВРСТА ПРИХОДА
	ИЗНОС
	Структура %

	711000
	Порез на доходак
	2.000
	0,00

	713000
	Порези на лична примања
	1.000.000
	3,40

	714000
	Порези на имовину
	450.000
	1,50

	715000
	Порез на промет производа и услуга
	8.000
	0,00

	717000
	Индиректни порези
	15.000.000
	51,80

	719000
	Остали порески приходи
	70.000
	0,20

	УКУПНО ПОРЕСКИ ПРИХОДИ
	16.530.000
	56,00

	721000
	Приходи од закупа и ренте
	900.000
	3,10

	722100
	Општинске административне таксе
	100.000
	0,30

	722300
	Комуналне таксе
	250.000
	0,80

	722400
	Накнаде по разним основама
	2.500.000
	8,50

	722500
	Властити приходи буџетских корисника
	6.400.000
	21,70

	723000
	Новчане казне
	25.000
	0,10

	729000
	Остали непорески приходи
	35.000
	0,10

	УКУПНО НЕПОРЕСКИ ПРИХОДИ
	10.210.000
	34,60

	780000
	Трансфери јединицама локалне самоуправе
	2.000.000
	6,80

	 
	Финансирање
	          760.000
	2,60

	УКУПНО ТРАНСФЕРИ И ФИНАНСИРАЊЕ
	2.760.000
	9,40

	УКУПНИ ПРИХОДИ И ПРИЛИВИ БУЏЕТА
	29.500.000
	100,00


У складу са Документом оквирног буџета предвиђамо да ће порески приходи буџета општине Теслић  бити на истом нивоу као и порески приходи планирани у 2023. години због  пројекције прихода од индиректних пореза на истом нивоу као у 2023. годину.
Непорески приходи се у 2024. години пројектују у износу од 10.210.000 КМ, a оквиру њих су најзначајнији властити приходи код буџетског корисника „Дом здравља.
Трасфери локалној заједници за финансирање социјалне заштите се пројектују у износу од 2.000.000 КМ и планирани су на нивоу остварења у првој половини  2023. године.
По основу финансирања у 2024. години планирани су приливи у износу од 760.000 КМ, а односе се на примитке по основу  поврата ПДВ-а за пројекте, излазног  ПДВ-а , прилива од продаје сталне имовине и примитака за накнаде плате од стране фонда Дјечије заштите и Фонда здравствене заштите.
У наредној години потребно је наставити и интезивирати предузете активности које су усмјерене ка повећању непореских прихода, као и редуковању административне потрошње свих корисника буџета, повећању буџетске дисциплине и одговорности сходно закону о фискалној одговорности, а све у циљу обезбјеђења фискалне стабилности буџета Општине.
Уравнотеженост планираних прихода и расхода и њихова реализација, уравнотежен развој свих области и читаве територије општине Теслић основни су циљеви локалне политике.
Табела 2. Процјена расхода општине Теслић за 2024. годину-

економска класификација
	КОНТО
	ВРСТА ПРИХОДА
	ИЗНОС
	Структура %



	411000
	Расходи за лична примања


	11.500.000
	39,00

	412000
	Расходи по основу коришћења робе и услуга
	5.300.000
	18,00

	413000
	Расходи по основу камата

	290.000
	1,00

	414000
	Субвенције

	630.000
	2,10

	415200
	Грантови

	1.300.000
	4,40

	416100
	Дознаке на име социјалне заштите

	5.300.000
	18,00

	418000
	Расходи финансирања
	100.000
	0,30

	419000
	Расходи по судским рјешењима
	70.000
	0,20

	487000
	Трансфери између различитих јединица власти
	390.000
	1,30

	510000
	Издаци за прибављање зграда и објеката


	2.500.000
	8,50

	620000
	Издаци за отплату дугова

	1.200.000
	4,10

	630000
	Остали издаци
	900.000
	3,10

	
	Буџетска резерва


	20.000
	0,10

	УКУПНО РАСХОДИ

	27.500.000
	100,00


На основу процјене буџетских средстава и издатака за 2024. годину потребно је да се обезбиједи ефикасно финансирање приоритетних програма, услуга и активности којима се испуњавају социјалне и економске потребе грађана општине Теслић. 


Одјељење за финансије је у процесу израде Упутства уз уважавање расположивих прихода, као и на основу процјењених приоритета утврдило горње границе расхода корисника буџета општине Теслић за 2024. годину које су приказане у табели 3.
Табела 3. Горње границе расхода општине Теслић за 2023. годину-
организациона класификација

	ОРГ. КОД
	ПОТРОШАЧКА ЈЕДИНИЦА
	ИЗНОС

	0103100
	Скупштина општине
	540.000

	0103120
	Начелник општине
	300.000

	0103130
	Одјељење за општу управу 
	320.000

	0103140
	Одјељење за финансије
	2.700.000

	0103150
	Одјељење за привреду и пољопривреду
	850.000

	0103160
	Одјељење за просторно уређење
	90.000

	0103170
	Одјељење за стамбено комуналне дјел.
	3.000.000

	0103180
	Одјељење за борачко инвалидску зашт.
	500.000

	0103190
	Остала буџетска потрошња
	1.500.000

	0103200
	 Мјесне заједнице
	50.000

	0103210
	Одјељење за друштвене дјелатности
	800.00

	0103240
	Служба за заједничке послове
	5.300.000

	0103300
	Центар за социјални рад
	5.400.000

	0103400
	Дјечије обданиште 
	980.000

	0103500
	Спортски центар „Радолинка“
	390.000

	0103700
	Дом здравља „Свети Сава“ Теслић
	6.100.000

	0103800
	Туристичка организација Теслић
	260.000

	0103900
	Центар за културу Теслић
	               130.000

	0815044
	МШ „Никола Тесла“
	120.000

	0815045
	СМШ „Јован Дучић“
	120.000

	0818002
	Народна библиотека „Данило Киш“
	30.000

	9999999
	Буџетска резерва
	20.000

	УКУПНО РАСХОДИ
	29.500.000


Утврђивање приоритета у оквиру укупно планираниг средстава утврдит ће се након свих приспјелих захтјева, као и кроз јавне расправе које ће се одвијати у току израде Нацрта буџета  за 2024. годину. 
У складу са Документом оквирног буџета и предвиђеним економским кретањима препоручује се корисницима буџета општине Теслић да трошкове материјала и услуга поштујући принципе рационалности и штедње. 
Лична примања код запослених у Општинској управи и свим буџетским корисницима треба да се планирају на нивоу плана у 2023. години.  
ЗАХТЈЕВ БУЏЕТСКОГ КОРИСНИКА

На основу датог Упутства сви буџетски корисници су дужни да израде своје буџетске захтјеве за 2024. годину  и доставе најкасније до 30. септембра 2023. године Одјељењу за финансије општине Теслић. 

Захтјев буџетског корисника садржи:

1. Захтјев за текуће издатке са подацима о постојећим активностима.
Основ за планирање ових средстава  ће бити план за 2023. годину, извршење буџета за период 01.01.2023-30.06.2023 године и обавезно мора да садржи податке о организационој структури буџетског корисника, активностима и услугама, преглед средстава и запослених неопходних за активности и услуге у оквиру текућих издатака.

2. Захтјев за додатна средства за текуће активности. 

Уз овај захтејв обавезно се мора приложити писмено образложење додатних активности и разлози због који се траже додатна средства или пријем нових радника.
3. Захтјев за набавку основних средстава и опреме
Овај захтјев  мора обавезно да садржи текстуално образложење, односно да садржи разлоге, опис, план релизације и процјену трошкова у вези кориштењем и одржавањем основних средстава.

Властити приходи, грантови и донације, приливи од продаје сталних средстава и остали приходи који се односе на буџетске кориснике морају се прецизирати кроз текстуални дио захтјева. 
Све активности у вези са израдом и достављањем буџетског захтјева треба урадити  у роковима предвиђеним буџетским календаром општине Теслић за припрему буџета за 2024. годину.
Одлуком о извршењу буџета регулисат ће се обавеза сваког буџетског корисника за планирање и извјештавање о извршењу утрошка средстава.
Буџетски захтјеви који не буду припремљени и достављени у складу са инструкцијама за припрему буџетског захтјева, као у и роковима предвиђеним буџетским календаром неће бити разматрани нити уврштавани у буџет општине Теслић за 2024. годину. 
Упуство буџетским корисницима за припрему буџета и образац захтјева за капиталне инвестиције доступни су на web страници општине Теслић www. teslic.rs.ba и канцеларији број 13.  (зграда општине Теслић).
За евентулана додатна појашњења обратити се:
Одјељење за финансије

Вања Бијелац
053/411-531
ПРИЛОГ: Календар за припрему буџета општине Теслић за 2024. годину 
                                                                                                                        НАЧЕЛНИК ОПШТИНЕ






                  Милан Миличевић                    
ПРИЛОГ: Календар за припрему буџета општине Теслић за 2024. годину

